ປະທານາທິບໍດີໄນຈີເຣັຽ ເດີນທາງ ກັບຄືນປະເທດແລ້ວ
ຂ່າວສຳຄັນອື່ນໆ: ຂ່າວແຈ້ງວ່າ ການໂຈມຕີ ດ້ວຍລູກສອນໄຟ ຂອງສະຫະຣັດ ເຮັດໃຫ້ 6 ຄົນ ເສັຽຊີວິດ ໃນປາກິສຖານ; ຜູ້ຊາຍຊາອຸດີອາຣາເບັຽ ທີ່ຖືກກ່າວຫາວ່າ ສ
ເຈົ້າໜ້າທີ່ ໄນຈີເຣັ ຽກ່າວວ່າ ປະທານາທິບໍດີ UMARU YAR’ADUA ໄດ້ເດີນທາງກັບຄືນ ປະເທດແລ້ວ ຫຼັງຈາກ ໄດ້ເຂົ້າໂຮງໝໍ ເປັນເວລາ 3 ເດືອນ ທີ່ SAUDIARABIA ພວກທີ່ເຫັນເຫດການ ກ່າວວ່າ ຣົດໂຮງໝໍ ໄດ້ໄປລໍຖ້າຮັບ ຢູ່ທີ່ທາງແລ່ນຂອງສນາມບິນ ຂະນະທີ່ເຮືອບິນ 2 ລຳ ໄດ້ລົງຈອດ ໃນເຂດຕ້ອນຮັບ ປະທານາທິບໍດີຂອງສນາມບິນ ໃນນະຄອນຫລວງ ABUJA ຂອງໄນຈີເຣັຽ ຍັງບໍ່ທັນມີ ລາຍງານໃດໆກ່ຽວກັບອາການ ຂອງປະທານາທິບໍດີ ວັຍ 58 ປີ ຂອງໄນຈີເຣັຽ ທີ່ໄດ້ໄປຮັບການປິ່ນປົວ ກ່ຽວກັບໂຣກຫົວໃຈ ທີ່ SAUDI ARABIA ນັບແຕ່ທ່ານ YAR’ADUAໄດ້ເດີນທາງ ອອກຈາກໄນຈີເຣັຽ ໄປໃນວັນທີ 23 ພະຈິກ ປີກາຍ ທ່ານໄດ້ໃຫ້ສຳພາດທາງວິທຍຸ ເປັນເວລາສັ້ນໆ ພຽງຄັ້ງດຽວເທົ່ານັ້ນ ແລະບໍ່ໄດ້ປາກົດໂຕໃນທີ່ສາທາຣະນະເລີຍ ການບໍ່ຢູ່ ໃນປະເທດຂອງທ່ານ ໄດ້ເຮັດໃຫ້ ໄນຈີເຣັຽເກືອບຕົກຢູ່ ໃນວິກິຕການ ທາງດ້ານຣັຖທັມມະນູນ ຈົນສະພາແຫ່ງຊາດໄດ້ແຕ່ງຕັ້ງໃຫ້ ຮອງປະທານາທິບໍດີີ GOODLUCK JONATHAN ຮັກສາການໃນຕຳແໜ່ງປະທານາທິບໍດີ ແທນໃນເດືອນນີ້ ຊຶ່ງສະມາຊິກ ສະພາແຫ່ງຊາດແລະພວກ ທະນາຍຄວາມບາງຄົນ ໄດ້ຕັ້ງຄຳຖາມ ຂຶ້ນມາວ່າ ການເຄື່ອນໄຫວ ທີ່ວ່ານີ້ຖືກຕ້ອງຕາມ ຣັຖທັມມະນູນຫລືບໍ່? ເຈົ້າໜ້າທີ່ ປາກິສຖານ ກ່າວວ່າ ການໂຈມຕີ ດ້ວຍລູກສອນໄຟທີ່ສົງສັຍວ່າ ມາຈາກເຮືອບິນ ທີ່ບໍ່ມີຄົນຂັບ ຂອງສະຫະຣັດ ເຮັດໃຫ້ພວກຫົວຮຸນແຮງ ເສັຽຊີວິດ ຢ່າງນ້ອຍ 6 ຄົນ ໃນວັນພຸດມື້ນີ້ ຢູ່ໃນຫົວເມືອງຊົນເຜົ່າ ແຫ່ງນຶ່ງ ໃກ້ໆຊາຍແດນ ອັຟການິສຖານ ການໂຈມຕີທີ່ວ່ານີ້ ມີຂຶ້ນໃນເຂດWAZIRISTAN ເໜືອ ຊຶ່ງເປັນທີ່ໝັ້ນ ຂອງພວກກະບົດ ທາລີບານຈຸນຶ່ງ ທີ່ມີຊື່ວ່າຕາໜ່າງ HAQQANI ເຈົ້າໜ້າທີ່ເວົ້າວ່າ ການໂຈມຕີ ທາງອາກາດ ແບບດຽວກັນນີ້ໃນສັບປະດາແລ້ວ ເຮັດໃຫ້ລູກຊາຍ ຜູ້ນຳຂອງກຸ່ມດັ່ງກ່າວ ເສັຽຊີວິດ ເມື່ອໄວໆມານີ້ ໄດ້ມີການໂຈມຕີ ດ້ວຍລູກສອນໄຟ ຈາກເຮືອບິນ ທີ່ບໍ່ມີຄົນຂັບຂອງສະຫະຣັດເພີ້ມຂຶ້ນ ທີ່ແນເປົ້າໝາຍໃສ່ ກຸ່ມທາລີບານ ແລະກ່ມກໍ່ການຮ້າຍອາລກາຍດາ ຢູ່ໃນເຂດດັ່ງກ່າວ ນອກນັ້ນແລ້ວ ເຈົ້າໜ້າທີ່ ປາກິສຖານ ກ່າວວ່າຢູ່ໃນເຂດ WAZIRISTAN ເໜືອຄືກັນ ພວກຫົວຮຸນແຮງ ໄດ້ຕັດຄໍ ຜູ້ຊາຍ 3 ຄົນທີ່ຖືກກ່າວຫາວ່າ ສອດແນມໃຫ້ສະຫະຣັດ ເຈົ້າໜ້າທີ່ກ່າວວ່າ ສົບຂອງພວກຜູ້ຊາຍທັງ 3 ໄດ້ຖືກພົບເຫັນ ໃນວັນພຸດມື້ນີ້ ມີຈົດໝາຍ ປະຖິ້ມໄວ້ ໃກ້ໆສົບຊຶ່ງມີຂໍ້ຄວາມເຕືອນວ່າ ຜູ້ໃດກໍຕາມ ທີ່ສອດແນມ ໃຫ້ສະຫະຣັດ ຈະປະເຊີນກັບຊະຕາກັມ ແບບດຽວກັນນີ້ ຜູ້ຊາຍຊາວ SAUDI ARABIA ຄົນນຶ່ງໄດ້ຖືກນຳໂຕ ຂຶ້ນສານ ໃນອິນໂດເນເຊັຽ ຍ້ອນຖືກກ່າວຫາວ່າເປັນຜູ້ສນອງເງິນທຶນໃຫ້ ສຳລັບໃຊ້ ໃນການວາງຣະເບີດໂຈມຕີໂຮງແຮມຢ່າງຮ້າຍແຮງ ທີ່ນະຄອນຫລວງ ຈາກາຕ້າ ໃນປີກາຍນີ້ ຄະນະໄອຍະການ ກ່າວວ່ານາຍ AL KHELAIW ALI ABDULLAH ໄດ້ທຳງານຮ່ວມກັບ ພວກສົມຮູ້ຮ່ວມຄິດຂອງນາຍ NOORDIN TOP ທີ່ຖືກກ່າວຫາວ່າ ເປັນຫົວໜ້າກຸ່ມນັ້ນເພື່ອຈັດສົ່ງເງິນໄປໃຫ້ພວກຜູ້ຊາຍຈຸນຶ່ງ ທີ່ເປັນຜູ້ວາງແຜນແລະທຳການໂຈມດັ່ງກ່າວ ຕຳຣວດ ພວມທຳການສືບສວນເບິ່ງວ່າ ເງິນທີ່ວ່ານີ້ມາຈາກຕາໜ່າງ ກໍ່ການຮ້າຍຂ້າມຊາດ ອາລກາຍດາຫລືບໍ່? ຜ່ານມາ ມີການກ່າວຫາວ່າກຸ່ມກໍ່ການຮ້າຍ ອາລກາຍດາ ເປັນຜູ້ໃຫ້ເງິນ ສນັບສນຸນ ໃນການໂຈມຕີ ທຳນອງນີ້ ນາຍ ABDULLAH ກ່າວຕໍ່ພວກນັກຂ່າວວ່າ ລາວບໍ່ແມ່ນ ຜູ້ກໍ່ການຮ້າຍເວລາລາວໄປຮອດສານ ໃນເຂດໃຕ້ ຂອງນະຄອນຫລວງ ຈາກາຕ້າ ໃນວັນພຸດມື້ນີ້ ນາຍABDULLAH ໄດ້ຖືກຈັບ ບໍ່ດົນ ຫລັງຈາກໄດ້ມີ ການວາງຣະເບີດ ໂຈມຕີໂຮງແຮມMARRIOTT ແລະ RITZ-CARLTON ໃນວັນທີ 17 ກໍຣະກົດປີກາຍ ທີ່ເປັນເຫດໃຫ້ມີຜູ້ເສັຽຊີວິດ 7 ຄົນນັ້ນ ໃນອີກດ້ານນຶ່ງ ສື່ມວນຊົນ ຂອງທາງການອິນໂດເນເຊັຽ ລາຍງານວ່າ ເຊື່ອກັນວ່າ ມີຜູ້ເສັຽຊີວິດ 72 ຄົນຫລັງຈາກໄດ້ເກີດດິນເຈື່ອນ ທີ່ສວນປູກຊາ ແຫ່ງນຶ່ງ ທີ່ເກາະ JAVA ໃນມື້ວານນີ້ ອົງການຂ່າວ ອັນຕາຣາ ຂອງທາງການ ອິນໂດເນເຊັຽ ແຈ້ງວ່າ ເຊື່ອວ່າມີ 47 ຄົນໄດ້ເສັຽຊີວິດ ໃນບໍຣິເວນສວນຊາ ແລະ 25 ຄົນ ຢູ່ທີ່ໂຮງງານ ແລະຫ້ອງການຂອງບໍຣິສັດ ເຈົ້າໜ້າທີ່ກ່າວວ່າ ດິນເຈື່ອນ ໄດ້ເກີດຂຶ້ນ ໃກ້ໆບ້ານ TENJOJAYAຫລັງຈາກ ໄດ້ມີຝົນຕົກໜັກ ເປັນເວລາຫລາຍໆມື້ ການສື່ສານ ຄົມມະນາຄົມທາງໂທຣະສັບບາງສ່ວນ ໄດ້ຖືກຕັດຂາດ ແລະພວກກູ້ພັຍ ກໍປະສົບກັບ ຄວາມຍຸ່ງຍາກທີ່ຈະນຳເອົາ ອຸບປະກອນໜັກ ໄປຍັງບ່ອນທີ່ເກີດເຫດ ຫົວໜ້າ ບໍຣິຫານງານ ລະດັບໂລກ ຂອງບໍຣິສັດໂຕໂຢຕ້າ ກ່າວວ່າ ການເຕີບໂຕ ຢ່າງວ່ອງໄວ ຂອງບໍຣິສັດ ອາດມີສ່ວນ ພາໃຫ້ເກີດບັນຫາຂາດຕົກບົກຜ່ອງ ໃນດ້ານ ຄວາມປອດພັຍ ແລະທ່ານ ຂໍຂະມາໂທດກ່ຽວກັບອຸບັດຕິເຫດຕ່າງໆ ທີ່ເກີດຈາກ ບັນຫາຂອງຣົດ ໂຕໂຢຕ້າ ທ່ານ AKIO TOYODAຫລານຊາຍ ຂອງຜູ້ກໍ່ຕັ້ງ ບໍຣິສັດຣົດ ໂຕໂຢຕ້າ ຈະທຳການ ຂໍຂະມາໂທດດ້ວຍໂຕຂອງທ່ານເອງ ຕໍ່ບັນດາ ສະມາຊິກ ຣັຖສະພາ ຂອງສະຫະຣັດ ໃນວັນພຸດມື້ນີ້ແຕ່ໄດ້ພິມເຜີຍແຜ່ ຄຳຖແລງຂອງທ່ານ ອອກລ່ວງໜ້າ ເປັນທີ່ຄາດກັນວ່າ ທ່ານ TOYODAຈະເວົ້າໂດຍສັງເຂບ ກ່ຽວກັບແຜນການປະຕິຮູບຕ່າງໆ ທີ່ຈະຊ່ອຍໃຫ້ ບໍຣິສັດຣົດໂຕໂຢຕ້າ ແກ້ໄຂບັນຫາ ຄວາມວິຕົກກັງວົນ ໃນເຣື່ອງຄວາມປອດພັຍ ໄດ້ດີຂຶ້ນໃນອະນາຄົດ ໃນມື້ວານນີ້ ທ່ານ JAMES LENTZ ຫົວໜ້າບໍຣິຫານງານ ຂອງບໍຣິສັດໂຕໂຢຕ້າ ໃນສະຫະຣັດ ຍອມຮັບວ່າ ທາງບໍຣິສັດ ໂຕໂຢຕ້າ ໄດ້ດຳເນີນການ ຢ່າງຜິດພາດໃນສືບສວນເບິ່ງ ການຮ້ອງທຸກ ກ່ຽວກັບເຣື່ອງຣົດ ໂຕໂຢຕ້າບາງລຸ້ນເລ່ງຄວາມໄວຂຶ້ນເອງ ໃນທັນທີທັນໃດ ແບບຄວບຄຸມບໍ່ໄດ້ນັ້ນ ທີ່ປະເທດສະເປນ ປະຊາຊົນຈຳນວນ ຫລາຍສິບພັນຄົນ ໄດ້ພາກັນ ເດີນຂະບວນປະທ້ວງ ຕໍ່ຕ້ານແຜນການ ຂອງຣັຖບານທີ່ຈະເພີ້ມອາຍຸ ໃນການອອກກິນເບັ້ຽບຳນານ ໃນອັນທີ່ ກາຍເປັນນຶ່ງ ໃນບັນຫາທ້າທາຍທີ່ໃຫຍ່ທີ່ສຸດ ຕໍ່ພັກສັງຄົມນິຍົມ ທີ່ປົກຄອງປະເທດ ຢູ່ໃນເວລານີ້ ນັບແຕ່ນາຍົກຣັຖມຸນຕຣີ JOSE LUIS RODRIGUEZ ZAPATERO ເຂົ້າຮັບຕຳແໜ່ງ ເມື່ອ 6 ປີກ່ອນ ພວກຫົວໜ້າ ສະຫະພັນ ກັມມະບານ ເປັນຜູ້ນຳພາ ໃນການປະທ້ວງ ຢູ່ຕາມຫົວເມືອງຕ່າງໆຮວມທັງນະຄອນຫລວງ MADRID ເມືອງ BARCELONA ແລະ VALENCIA ໃນວັນອັງຄານວານນີ້ແລະປະກາດວ່າ ຈະສືບຕໍ່ ການປະທ້ວງ ຄັດຄ້ານຕໍ່ຮ່າງກົດໝາຍ ທີ່ຈະເພີ້ມອາຍຸໃນການອອກກິນເບັ້ຽບຳນານ ຢ່າງຖືກຕ້ອງ ຕາມກົດໝາຍ ຈາກ 65 ຂຶ້ນເປັນ 67 ປີ ຮ່າງກົດໝາຍ ທີ່ວ່ານີ້ ແມ່ນນຶ່ງໃນມາຕການ ຫລາຍໆຢ່າງ ທີ່ຣັຖບານ ຂອງທ່ານZAPATERO ກຳລັງພິຈາຣະນາ ເພື່ອຊ່ອຍແກ່ດຶງ ເອົາປະເທດສະເປນ ອອກຈາກສະພາບເສຖກິດຕົກຕຳ ທີ່ດຳເນີນມາ ເປັນເວລາ ສອງປີແລ້ວນັ້ນ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ